**ՀԻՄՆԱՎՈՐՈՒՄ**

**«ԳՈՒՅՔ ՓՈԽԱՆՑԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա ոլորտի կամ խնդրի սահմանումը, առկա իրավիճակը, անհրաժեշտությունը**.

ՀՀ կառավարության 2021 թվականի դեկտեմբերի 9-ի N1990-Ա որոշմամբ որպես նվիրատվություն Հայաստանի Հանրապետությունն ընդունել է Լեհաստանի Հանրապետության «Շիբիցկի» ընկերության կողմից «MAGIRUS-DEUTZ» մակնիշի տրանսպորտային միջոցը, որն իրենից ներկայացնում է հրշեջ տեխնիկա և օգտագործվելու է Արտակարգ իրավիճակների նախարարության փրկարար ծառայության կողմից անհրաժեշտ փրկարարական աշխատանքների իրականացման համար: Ի կատարումն սույն որոշման 3-րդ կետի՝ որոշումն ուժի մեջ մտնելուց հետո մեկամսյա ժամկետում Արտակարգ իրավիճակների նախարարությունն ապահովել է գույքի՝ Հայաստանի Հանրապետության օրենսդրությամբ սահմանված կարգով Հայաստանի Հանրապետության անունից նվիրատվության պայմանագրի կնքումը Արտակարգ իրավիճակների նախարարության և Լեհաստանի Հանրապետության «Շիբիցկի» ընկերության միջև, ինչպես նաև գույքի հանձնման-ընդունման աշխատանքների կատարումը: Սակայն տրանսպորտային միջոցի պետական գրանցում և հաշվառում չի իրականացվել այն պատճառաբանությամբ, որ նշված տրանսպորտային միջոցի համար անհրաժեշտ է եղել նաև մաքսային ձևակերպում, ինչի համար պահանջվել է ֆինանսական զգալի ծախսեր: Այնուհետև, Հայաստանի Հանրապետության կառավարության 2021 թվականի դեկտեմբերի 21–ի N 1990-Ա որոշման 1-ին կետում լրացում կատարելու, մասնավորապես՝ ընդունել բառից առաջ հումանիտար օգնության կարգով բառերը լրացնելու նպատակով, Արտակարգ իրավիճակների նախարարության կողմից մշակվել է որոշման նախագիծ, որն էլ օրենքով սահմանված կարգով շրջանառվել է:

Նախագծի վերաբերյալ Պետական եկամուտների կոմիտեն դիրքորոշում է հայտնել այն մասին, որ խնդիրը կարելի է լուծել Բարեգործական ծրագրերի համակարգման խորհրդակցական հանձնաժողովի կողմից մարդասիրական օգնություն ճանաչելու կամ «Հրաժարում՝ հօգուտ պետության» մաքսային ընթացակարգերով: Շահագրգիռ գերատեսչությունների կարծիքներն ամփոփելուց հետո նախագիծը ներկայացվել է վարչապետի աշխատակազմ:

Նույնանման առաջարկություն է արվել Ֆինանսատնտեսական նախարարական կոմիտեի նիստում հարցը քննարկելիս, ինչի արդյունքում նախագիծը հետ է վերցվել՝ որոշման ընդունման նպատակահարմարության հարցը ևս մեկ անգամ քննարկելու համար:

Նկատի ունենալով, որ «Շիբիցկի» ընկերությունը չի հանդիսանում բարեգործական կազմակերպություն, ուստի նշված տրանսպորտային միջոցը չի կարող ճանաչվել մարդասիրական օգնություն, հետևաբար՝ այն չի կարող լուծվել Բարեգործական ծրագրերի համակարգման խորհրդակցական հանձնաժողովի կողմից:

Հայաստանի Հանրապետության կառավարության 2021 թվականի դեկտեմբերի 21–ի N 1990-Ա որոշմումն ուժը կորցրած ճանաչելու հանգամանքը պայմանավորված է նրանով, որ վերջինիս պահանջները կատարելու դեպքում ԱԻ նախարարության վրա զգալի ֆինանսական ծախսեր են առաջանում, ուստի անհրաժեշտություն է առաջացել սույն նախագծի ընդունմամբ նվազագույն ֆինանսական ծախսերով ապահովել տրանսպորտային միջոցի պետական գրանցման և հաշվառման աշխատանքների իրականացումը:

**2. Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Արտակարգ իրավիճակների նախարարության կողմից:

**3. Կարգավորման նպատակները, ակնկալվող արդյունքը.**

Նախագծի ընդունման արդյունքում ակնկալվում է նվազագույն ֆինանսական ծախսերով ապահովել տրանսպորտային միջոցի պետական գրանցման, հաշվառման և այն Արտակարգ իրավիճակների նախարարությանն ամրացնելու աշխատանքների իրականացումը:

**4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սույն նախագծի ընդունումը բխում է ՀՀ կառավարության 2021-2026թթ. գործունեության ծրագրից: Դրույթը ներառված է ծրագրի «1. Անվտանգություն և արտաքին քաղաքականություն» գլխի «Աղետներին դիմակայունության բարձրացումը» վերնագրում՝ «Անվտանգության ապահովման հիմնական գործոններից է լինելու աղետների ռիսկի կառավարման ճկուն ու գործուն համակարգը, որի ներդրման շնորհիվ կունենանք պաշտպանված բնակչություն, տնտեսություն, տարածքներ, ենթակառուցվածքներ, մշակութային ու բնապահպանական օբյեկտներ: Միջոցառումը բխում է նաև Հայաստանի վերափոխման ռազմավարություն 2050 «02. Պաշտպանված Հայաստան» մեգանպատակից: Որպես թիրախային արդյունք ունենալու ենք «2.4 Բնածին, տեխնածին և մարդածին աղետներին դիմակայելու պատրաստվածության բարձրագույն մակարդակ»՝ ըստ «2.4.3 Համայնքների, ենթակառուցվածքների և շենք-շինությունների անվտանգության և բնակչության դիմակայունության մակարդակ»-ի գնահատված մասնագիտական ցուցանիշներ-ի:

**5.** Սույն որոշման ընդունման կապակցությամբ Հայաստանի Հանրապետության գործող իրավական ակտերում փոփոխություններ և/կամ լրացումներ կատարելու, ինչպես նաև նոր իրավական ակտերի ընդունման անհրաժեշտություն չի առաջանում:

**6.** Սույն որոշման ընդունման դեպքում պետական բյուջեում ծախսերի և եկամուտների էական ավելացում կամ նվազեցում չի առաջանում: